|  |  |  |
| --- | --- | --- |
| Cover |  | Den 15. april 2016  |
|  |  |

Forberedelse og beslutning om igangsætning af snitfladetest

**Problem**

Det skal tages stilling til, hvorvidt snitfladetesten skal igangsættes 2. maj iht. tidsplanen.

**Baggrund**

Der er siden seneste styregruppemøde taget mange skridt på vejen mod at starte snitfladetesten. Registerprojekterne, datafordeleren og testprojektet har stadig gang i en del forberedelser for at kunne påbegynde snitfladetesten mandag den 2. maj. Flere af opgaverne har deadline i de sidste dage af april.

I forberedelserne til igangsætning af snitfladetesten arbejdes der med 9 forudsætningsgrupper. Under hver gruppe er der forudsætninger, der er kommet på plads, nogle har overskredne deadlines for enkelte projekters vedkommende og nogle forudsætninger har deadlines de sidste arbejdsdage i april. Der er ikke nogle overskridelser af deadlines, der på nuværende tidspunkt medfører behov for at udskyde snitfladetesten.

En overordnet status på de enkelte forudsætningsgrupper fremgår af *tabel 1.*

|  |
| --- |
| **Tabel 1: Status på testforudsætninger**  |
| **Forudsætningsgruppe** | **Status**  |
| Registrene gennemfører egne tests | Der har været udfordringer med at få etableret testmiljøer MU bliver først klar med funktionsprøven 3. juni.  |
| Datafordeleren gennemfører egne tests | Deadline 28. april – Forventes klar. |
| SDFE’ Geodatabankens egne tests | Transportbåndet skal kunne aflevere data til DAF (18. april). |
| Fælles sammenhængende testmiljøer | Udfordringer med forsinkelser af testmiljøer.  |
| Sikkerhedsløsning | Der arbejdes på at etablere et sikkert testmiljø. Særligt Ejerfortegnelsen har udfordringer med den nuværende sikkerhed. |
| Fælles testdata  | MU er forsinkede, men det vurderes, at det kan nås med fleksibilitet fra KMD og Geodatabanken. |
| Fælles testværktøjer  | Værktøjet er købt og er ved at blive sat op. |
| Organisering, Governance og processer | Selvstændigt dagsordenspunkt  |

Projektlederforum for GD1 og projektlederforum for GD2 har imidlertid identificeret forudsætninger, der hver især potentielt kan give anledning til, at snitfladetesten bør udsættes. Det gælder forudsætninger indenfor 3 felter, *jf. tabel 2.*

|  |
| --- |
| **Tabel 2: Potentielt stoppende forudsætninger** |
| Dokumentation af og adgang til udviklede services, tjenester og hændelser | Udvikling er sket på grundlag af specifikationer og DLS’er. Den endelige fysiske udvikling kan være lidt forskellig fra de oprindelige specifikationer. De, der skal kalde services, tjenester og hændelser har derfor brug for noget tid fra dokumentation og udstilling af disse er klar til at præcisere deres egne kald. Det kan fx være: BBR’s kald af udstillingsservices fra Datafordeleren |
| Dækningsgrad | Som udgangspunkt skal alt testes på tværs af projekterne. Det gælder services, tjenester, hændelser. Og det gælder testdata fra alle nødvendige datakilder. Imidlertid kan der være dele, der ikke er udviklet helt færdig eller testdata, der ikke kommet på plads. Det kan fx være Matriklens udvidelse er ikke klar til test fra 2. maj og testdata fra DAR ikke når at komme på plads. |
| Hul igennem | For at kunne gennemføre teknisk validering af en tjenestes struktur og kunne gennemføre forretningsmæssig validering af dataindholdet i kaldet af en tjeneste, er det en forudsætning, at der er ”hul igennem” til den tjeneste, der kaldes, så testtiden ikke bruges på at få tjenestekaldet til at virke. Det kan fx være Connectivitytest ift. Datafordeleren skal være gennemført |

Det vil i sidste ende være en konkret vurdering, om en manglende forudsætningsopfyldelse inden for de tre felter samlet set skal medføre, at snitfladetesten udsættes.

En række forudsætninger har deadline den 28. april, hvilket er meget tæt på den planlagte start af snitfladetesten. Den endelige beslutning om igangsættelse af test kan således først træffes umiddelbart forud for starten på snitfladetesten.

Det foreslås derfor, at kompetence til beslutning om igangsætning eller udskydelse af snitfladetest ultimo april måned gives til styregruppeformanden og projektejeren for testprojektet. Inden en evt. beslutning om udskydelse af teststart, vil de udestående blive drøftet med projektejerne for det eller de projekter, der har udestående. Styregruppen vil hurtigst muligt blive orienteret om beslutningen og dens grundlag.

Til sikring af, at forudsætningerne kommer på plads, er det vigtigt, at de enkelte projekter leverer på de forudsætninger, som de har ansvar for, herunder at projekterne senest den 27. april har opdateret projekternes dokumentation, således der er konsistens mellem forretningsbeskrivelser og DLS’ere. Ellers kan det ikke testes, om systemerne reagerer som forventet.

**Løsning**

Det *indstilles* at styregruppen:

* Tager status til efterretning.
* Sikrer, at deres projekter bliver færdige til igangsætning af snitfladetesten, herunder opdater forretningsbeskrivelser.
* At snitfladetesten i udgangspunktet igangsættes 2. maj.
* At Styregruppeformanden har mandat til at udskyde starten på snitfladeteste, hvis forudsætningerne ikke er opfyldt.

**Procedure**

Styregruppen orienteres straks, når der er truffet beslutning om igangsætning eller udskydelse af snitfladetesten.

**Kommunikation**Ikke relevant.